خانقاہ شریف

خانقاہ شریف دا شہر ریلوے جنکشن سمہ سٹہ دے جنوب آلے پاسے ہے تے ݙو ترائے میلاں دے فاصلے تے واقع ہے۔ بہاولپور شہر کنوں سَت اَٹھ میل مغرب ݙو ہے۔ اتھاں خواجہ محکم الدین سیرانی دا مزار ہے۔ ایں خانقاہ دی وجہ کنوں ایں شہر کوں وی خانقاہ شریف سݙیا ویندا ہے۔ کراچی ونڄݨ آلی سڑک دے نال شمال آلے پاسے ہے تے نیڑے دیاں وستیاں کنوں کافی رونق آلا شہر ہے۔ اتھاں ہر سال 5 ربیع الثانی کوں عرص تھیندے تے میلہ لڳدے ۔

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء